
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΠΡΩΤΟ _ Αρ. Φύλλου 217 

25 Οκτωβρίου 1995" 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

389. 'Ιίρυση Εκκλησιαστικού Λυκείου στο Κιλκίς . 1 

390. Καθορισμός προσόντων και προϋποθέσεων για την 

εκλογή ή εξέλιξη σε θέση Διδακτικού Ερευνητικού 
Προσωπικού του Τμήματος θεάτρου της Σχολής 
Καλών Τεχνών του Αριστοτελείου Πανεπιστημίου 
Θεσσαλονίκης στις περιπτώσεις που δεν είναι δυ¬ 
νατή ή συνήθης η εκπόνηση διδακτορικής διατριβής 
ή και δημοσιεύσεων. 2 

391. Καθορισμός κατευθύνσεων του ενιαίου πτυχίου του 
Τμήματος Εκπαιδευτικής και Κοινωνικής Πολιτικής 

« του Πανεπιστημίου Μακεδονίας Οικονομικών και 
Κοινωνικών Επιστημών . 3 

392. Αναδιάρθρωση Διεύθυνσης Αστυνομίας Θεσσαλονί¬ 

κης . 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 224/1994 αρμοδιότητας 

Υπουργείου Εθν. Παιδείας και θρησκευμάτων. 5 

Διόρθωση σφάλματος στο Π.Δ. 378/1995 αρμοδιότητας 
Υπουργείου Δημόσιας Τάξης. 6 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 38Θ 
Ίδρυση Εκκλησιαστικού Λυκείου στο Κιλκίς. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 5 του άρθρου 2 και 1 
του άρθρου 3 του Ν. 476/1976 «Περί Εκκλησιαστικής Εκ¬ 
παίδευσης» (Α’ 308). 

2. Τις διατάξεις των παρ, 1 και 6 του άρθρου 69 του Ν. 
1586/1Θ85 «Δομή και λειτουργία της Πρωτοβάθμιας και 
δευτεροβάθμιας εκπαίδευσης και άλλες διατάξεις» (Α' 
167). 

3. Το άρθρο 27 του Ν. 2081/1992 (ΦΕΚ Α’ 154/ 
10.9.1992). 

4. Τηναριθμ. 9/22.12.1992 γνωμοδότηση του Εποπτι¬ 
κού Συμβουλίου Εκκλησιαστικής Εκπαίδευσης (θέμα 7ο). 

5. α) Από τις διατάξεις αυτού του διατάγματος προκαλεί- 
ται δαπάνη σε βάρος του κρατικού προϋπολογισμού 
ύψους 23.000.000 δρχ. περίπου για το οικονομικό έτος 
1995 και 60.000.000 δρχ. περίπου για καθένα από τα 
επόμενα οικονομικά έτη. 

β) Η ανωτέρω δαπάνη για το τρέχον έτος 1995 θα αντι¬ 


μετωπιστεί με τροποποίηση του Κρατικού Προϋ/σμού 
(αύξηση πίστωσης των ΚΑΕ 0211, 1699 και 0899/Ειδ. 
Φορ. 19-230 κατά 23.000.000 δρχ. και ιοόποση μείωση 
της πίστωσης του ΚΑΕ 1131/Ειδ. Φορ, 19-220), για την 
οποία έχει εκδοθεί η αριθμ. 2027708/3.5.1995 απόφαση 
του Υπ. Οικονομικών. Για τα επόμενα έτη θα εγγράφονται 
οι σχετικές πιστώσεις στους προϋπολογισμούς των οι¬ 
κείων ετών. 

6. Την αριθμ. 437/1995 γνωμοδότηση του Συμβουλίου της 
Επικράτειας, με πρόταση των Υπουργών Εσωτερικών, Δημό¬ 
σιας Διοίκησης και Αποκέντρωσης, Εθνικής Παιδείας και 
θρησκευμάτων και Οικονομικών, αποφασίζουμε: 

Αρθρο 1 

Ίδρυση Εκκλησιαστικού Λυκείου 
Ιδρύεται από το σχολικό έτος 1995-96 τετρατάξιο Εκ¬ 
κλησιαστικό Λύκειο στο Κιλκίς, το οποίο θα λειτουργεί 
σύμφωνα με τις διατάξεις που ισχύουν για τη λειτουργία 
των τετραταξίων εκκλησιαστικών Λυκείων. 

Αρθρο 2 

Αύξηση οργανικών θέσεων 

Αυξάνονται οι θέσεις του εκπαιδευτικού, διοικητικού 
και βοηθητικού προσωπικού της Εκκλησιαστικής Εκπαί¬ 
δευσης των άρθρων 3, 7 και 8 του Π.Δ. 292/1977, όπως 
ισχύουν κατά κλάδους από 1.9.1995 ως εξής: 

Α. Εκπαιδευτικό Προσωπικό: 

1. Του κλάδου ΠΕ2 (Φιλολόγων) κατά τρεις (3). 

2. Του κλάδου ΠΕ4 (Φυσικών) κατά μία (1). 

3. Του κλάδου ΠΕ5 (Γαλλικών) κατά μία (1). 

4. Του κλάδου ΠΕ16 (Μουσικών) κατά μία (1). 

Β. Διοικητικό και Βοηθητικό Προσωπικό: 

1. Του κλάδου ΔΕ2 (Γραμματέων) κατά μία (1). 

2. Του κλάδου ΔΕ3 (Οικονόμων) κατά μία (1). 

3. Του κλάδου ΥΕ1 (Επιμελητών) κατά μία (1). 

4. Του κλάδου ΥΕ2 (Επιστατών) κατά μία (1). 

5. Του κλάδου ΥΕ6 (Καθαριστριών) κατά τρεις (3). 

6. Του κλάδου ΥΕ7 (Μαγείρων) κατά δύο (2). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 13 Οκτωβρίου 1995 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

α υπουργοί 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

απ.-αθ. ΤΣΟΧΑτζοπουλος αλ. παπαδοοουλος 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΩΡΠΟΣ ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 390 
Καθορισμός προσόντων και προϋποθέσεων για την εκλογή ή 
εξέλιξη σε θέση Διδακτικού Ερευνητικού Προσωπικού του 
Τμήματος θεάτρου της Σχολής Καλών Τεχνών του Αρι- 
στοτελείου Πανεπιστημίου Θεσσαλονίκης στις περιπτώ¬ 
σεις που δεν είναι δυνατή ή συνήθης η εκπόνηση διδακτο¬ 
ρικής διατριβής ή και δημοσιεύσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 14 παρ. 6 και θ του Ν. 
1268/82 (Α' 87), όπως αναδιατυπώθηκε με το εδάφιο η' της 
παρ. 6 του άρθρου 79 του Ν. 1566/85 (Α 167). 

8) Των άρθρων 45 παρ. 16 και 50 παρ. 1 του Ν. 1268/82 (Α' 
87). 

γ) Του άρθρου 29Α του Ν. 1558/85 όπως το άρθρο αυτό 
προστέθηκε με το άρθρο 27 του Ν. 2081/92 (Α 154). 

2. Το έγγραφο αριθ. 253/29.11.93 του Τμήματος θέατρου 
της Σχολής Καλών Τεχνών του Πανεπιστημίου Θεσσαλονίκης. 

3. Το γεγονός ότι από την έκδοση του διατάγματος αυτού 
δεν προκαλείται δαπάνη σύμφωνα με το αριθ. Φ. 14/ΙΒ/5411 / 
12.7.95 έγγραφο της Διεύθυνσης Οικονομικών Υποθέσεων 
του Υπουργείου. 

4. Την αριθ. 458/1995 γνωμοδότηση του Συμβουλίου της 
Επικρατείας με πρόταση του Υπουργού Εθνικής Παιδείας και 
θρησκεύμάτων, αποφασίζουμε: 

Άρθρο 1 

Οι αναφερόμενες στο άρθρο 14 του Ν. 1268/1982 προϋ¬ 
ποθέσεις Κατοχής διδακτορικού διπλώματος και δημοσιεύ¬ 
σεων για την κατάληψη θέσης ΔΕΠ σε ΑΕΙ, δεν ισχύουν προ- 
κειμένου περί θέσεων ΔΕΠ που προκηρύσσονται για τα γνω¬ 
στικά αντικείμενα της Υποκριτικής, της Σκηνοθεσίας, της 
Σκηνογραφίας-Ενδυματολογίας, της θεατρικής Μουσικής 
και της Κινησιολογίας, του Τμήματος θεάτρου της Σχολής 
Καλών Τεχνών του Αριστοτελείου Πανεπιστημίου Θεσσαλο¬ 
νίκης, δεδομένου ότι για τις παραπάνω περιπτώσεις δεν είναι 
δυνατή ή συνήθης η εκπόνηση διδακτορικής διατριβής και οι 
δημοσιεύσεις. 

Άρθρο 2 

1. Προϋπόθεση για εκλογή σε θέση ΔΕΠ στις παραπάνω 
περιπτώσεις είναι π κατοχή πτυχίου ελληνικού ΑΕΙ ή ισοτίμου 
τίτλου ομοταγούς Α.Ε.Ι. του εξωτερικού κλάδου σχετικού με 
το γνωστικό αντικείμενο της θέσης. 

Για την εκλογή σε θέση ΔΕΠ καθορίζονται τα ακόλουθα 
κριτήρια αξιολόγησης κατά βαθμίδα: 
α) Για εκλογή σε θέση βαθμίδας λέκτορα, 
ί) Καλλιτεχνικό έργο υψηλής στάθμης, 
ΐί) Τουλάχιστον πενταετής επαγγελματική δραστηριότητα 
στην καλλιτεχνική περιοχή που αντιστοιχεί στο γνωστικό αντι¬ 
κείμενο της θέσης. 

ϊϋ) Τουλάχιστον διετής εκπαιδευτική πείρα σε οποιαδήποτε 
βαθμίδα της εκπαίδευσης στην Ελλάδα ή το εξωτερικά, 
β) Για την εκλογή ή εξέλιξη σε θέση της βαθμίδας επίκου¬ 
ρου καθηγητή. 

ϊ) Καλλιτεχνικό έργο υψηλής στάθμης, 
ϊί) Τουλάχιστον επταετής επαγγελματική δραστηριότητα 
στην καλλιτεχνική περιοχή που αντιστοιχεί στο γνωστικό αντι¬ 
κείμενο της θέσης. 

ίίί) Τουλάχιστον δύο χρόνια αυτοδύναμης διδασκαλίας σε 


ανώτατο εκπαιδευτικό ίδρυμα της Ελλάδας ή του εξωτερι¬ 
κού. 

γ) Για την εκλογή ή εξέλιξη σε θέση βαθμίδα αναπληρωτή 
καθηγητή. 

ί) Καλλιτεχνικό έργο ιδιαιτέρως υψηλής στάθμης. 

Β) Τουλάχιστον δεκαετής επαγγελματική δραστηριότητα 
στην καλλιτεχνική περιοχή που αντιστοιχεί στο γνωστικό αντι¬ 
κείμενο της θέσης. 

ίίί) Τουλάχιστον τέσσερα χρόνια αυτοδύναμης διδασκαλίας 
σε ανώτατο εκπαιδευτικό ίδρυμα της Ελλάδας ή του εξωτερι¬ 
κού. 

δ) Για την εκλογή σε θέση βαθμίδας καθηγητή, 
ί) Καλλιτεχνικό έργο ιδιαιτέρως υψηλής στάθμης. 

ϋ) Τουλάχιστον δωδεκαετής επαγγελματική δραστηριότητα 
στην καλλιτεχνική περιοχή που αντιστοιχεί στο γνωστικό αντι¬ 
κείμενο της θέσης. 

ίίί) Τουλάχιστον έξι χρόνια αυτοδύναμης διδασκαλίας οε ανώ¬ 
τατο εκπαιδευτικό ίδρυμα της Ελλάδας ή του εξωτερικού. 

ίν) Επίσης θα συνεκτιμάται κατά πόσον το συνολικό έργο 
του υποψηφίου έχει αναγνωριστεί για τη συμβολή του στην 
τέχνη και έχει γίνει αντικείμενο κριτικής και μελέτης. 

2. Σε εξαιρετικές περιπτώσεις, όπου το καλλιτεχνικό έργο 
ενός υποψηφίου είναι ιδιαιτέρως υψηλής στάθμης και έχει 
τϋχει καθολικής αναγνώρισης στην Ελλάδα ή το εξωτερικό, 
είναι δυνατή η εκλογή ή π εξέλιξη κατά τις προηγούμενες πα¬ 
ραγράφους, ύστερα από τεκμηριωμένη πρόταση της εισηγη¬ 
τικής επιτροπής, χωρίς τον περιορισμό του απαιτούμενου 
ελαχίστου χρόνου εκπαιδευτικής πείρας ή αυτοδύναμης δι¬ 
δασκαλίας. 

Άρθρο 3 

Η ρύθμιση των προηγουμένων άρθρων ισχύει για μεταβα¬ 
τικό διάστημα ως την 31 Αυγούστου 2005. 

Αρθρο 4 

Η ισχύς του Προεδρικού Διατάγματος αυτού αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθν. Παιδείας και θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 13 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΙ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 391 
Καθορισμός κατευθύνσεων του ενιαίου πτυχίου του Τμήμα¬ 
τος Εκπαιδευτικής και Κοινωνικής Πολιτικής του Πανεπι¬ 
στημίου Μακεδονίας Οικονομικών κοι Κοινωνικών Επιστη¬ 
μών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 παρ. 2 του Ν. 1268/82 (Α’ 87) «Για τη δομή 
και λειτουργία των Ανωτάτων Εκπαιδευτικών Ιδρυμάτων», 
όπως η παράγραφος αυτή συμπληρώθηκε με το άρθρο 48 
παρ. 1' (ε) του Ν. 1404/83 (Α' 173 «Δομή και λειτουργία των 
Τεχνολογικών Εκπαιδευτικών Ιδρυμάτων». 

β. Του άρθρου 70παρ. 12 του Ν. 1566/85 (Α' 167) «Δομή 
και λειτουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις», σε συνδιασμό με το άρθρο 1 
παρ. 21 και 22 του Ν. 2327/95 (Α' 156). 

γ. Του άρθρου 7 παρ. 2 του Π.Δ. 267/1993 (Α’ 114). 

2. Του άρθρου 29ΑτουΝ. 1558/85, όπως αυτά προσετέθη 
με το άρθρο 27 του Ν. 2081/92 (Α 154). 

3. Τη γνώμη της προσωρινής Γ ενικής Συνέλευσης του Τ ρή¬ 
ματος Εκπαιδευτικής και Κοινωνικής Πολιτικής του Πανεπι¬ 
στημίου Μακεδονίας Οικονομικών και Κοινωνικών Επιστημών 
(συνεδρίαση: 1/21.3.95). 

4. Το έγγραφο του Υπουργείου Εθνικής Παιδείας και θρη¬ 
σκευμάτων αριθμ. Β 1 / 1 88/27.4.95, με το οποίο ζητήθηκε να 
διατυπώσει τη γνώμη του το Συμβούλιο Ανώτατης Παιδείας 
και ότι έχει παρέλθει άπρακτη η προθεσμία που ορίζουν οι 
διατάξεις του άρθρου 50 παρ. 3 του Ν. 1268/82, που διατη¬ 
ρήθηκε σε ισχύ με το άρθρο 28 παρ. 17 του Ν. 2083/1992 (Α 
159). 

5. Το γεγονός ότι από τις διατάξεις του παρόντος διατάγμα¬ 
τος δεν προκαλείται καμία δαπάνη αε βάρος του προϋπολογι¬ 
σμού του Πανεπιστημίου Μακεδονίας Οικονομικών και Κοι¬ 
νωνικών Επιστημών. 

6. Την αριθμ. 550/1995 γνωμοδότηση του Συμβουλίου της 
Επικρατείας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

1. Το ενιαίο πτυχίο που χορηγεί το Τμήμα Εκπαιδευτικής 
και Κοινωνικής Πολιτικής του Πανεπιστημίου Μακεδονίας Οι¬ 
κονομικών και Κοινωνικών Επιστημών, σύμφωνα με το άρθρο 
3 παρ. 1 του Π.Δ. 267/93 (Α’ 114), προσδιορίζεται από τρεις 
(3) κατευθύνσεις, ήτοι: 

α. Κατεύθυνση της Συνεχούς Εκπαίδευσης 

β. Κατεύθυνση της Εκπαίδευσης Ατόμων με Ειδικές Ανά- 
γκες 

γ. Κατεύθυνση των Εφαρμοσμένων Συγχρόνων Γλωσ¬ 
σών. 

2. Το εξάμηνο έναρξης λειτουργίας των κατευθύνσεων, τα 
μαθήματα κάθε κατεύθυνσης καθώς και η προθεσμία εντός 
της οποίας υποβάλλεται η δήλωση προτίμησης των φοιτητών, 
ορίζονται με απόφαση της Γενικής Συνέλευσης του Τμήμα¬ 
τος. Σε περίπτωση που δεν υποβληθεί δήλωση αποφασίζει 
σχετικά η Γενική Συνέλευση. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 13 Οκτωβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

Αναδιάρθρωση Διεύθυνσης Αστυνομίας Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α', β’ και στ 
του Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το άρθρο αυτό αντικαταστόθηκε με το 
άρθρο 1 παρ. 1 του Ν. 1590/1986 (Α' 49). 


2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο προ¬ 
στέθηκε με το άρθρο 27 του Ν. 2081/1992 (Α' 154). 

3. Τις διατάξεις του Π.Δ. 137/1986 «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας 
Τάξης» (Α' 51). 

4. Τις διατάξεις του Π.Δ. 82/1993 «Περιορισμός συναρμο- 
διότητας κατά την έκδοση κανονιστικών διαταγμάτων και 
αποφάσεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης» (Α' 36). 

5. Το γεγονός ότι από τις διατάξεις του παρόντος διατάγμα¬ 
τος δεν προκαλούνται δαπάνες σε βάρος του κρατικού προϋ¬ 
πολογισμού. 

6. Την 542/1995 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τά¬ 
ξης, αποφασίζουμε; 

Άρθρο 1 

Σύσταση - Μετονομασία Υπηρεσιών 

1. Στη Διεύθυνση Αστυνομίας Θεσσαλονίκης ουνιστώνται 
και λειτουργούν οι ακόλουθες Υπηρεσίες που υπάγονται διοι¬ 
κητικά σ' αυτή: 

α. Αστυνομικό Τμήμα Πλατείας Δημοκρατίας με έδρα το 
Δήμο Θεσσαλονίκης. 

β, Αστυνομικά Τμήμα Άνω Πόλης με έδρα το Δήμο Θεσσα¬ 
λονίκης. 

γ. Αστυνομικό Τμήμα Δενδροποτάμου με έδρα το Δήμο Με- 
νεμένης. 

2. Το Πρότυπο Αστυνομικό Τμήμα Θεσσαλονίκης που προ- 
βλέπεται από τις διατάξεις του Π.Δ. 97/1995 (Α' 60), όπως 
τροποποιήθηκε με το Π.Δ. 216/1995 (Α’ 115), μετονομάζε¬ 
ται σε Αστυνομικό Τμήμα Τοϋμπας. 

Αρθρο 2 

Αποστολή - Συγκρότηση - Αρμοδιότητες 

1. Για τα θέματα που αφορούν την αποστολή, τη συγκρό¬ 
τηση και τις αρμοδιότητες των Αστυνομικών Τμημάτων του 
προηγουμένου άρθρου, τους βαθμούς διοικούντων, τα όρ¬ 
γανα εσωτερικής υπηρεσίας και τη φρουρά τους, τα καθήκο¬ 
ντα αυτών και τα λοιπά συναφή θέματα εφαρμόζονται ανά¬ 
λογα οι σχετικές διατάξεις του Π.Δ. 97/1995 (Α 60), όπως 
τροποποιήθηκε με τις διατάξεις του Π.Δ. 216/1995 (Α 115), 
με την επιφύλαξη των διατάξεων του παρόντος διατάγμα¬ 
τος. 

2. Η τοπική αρμοδιότητα των ανωτέρω Τμημάτων καθορί¬ 
ζεται με τον πίνακα χώρο γραφικής κατανομής σύμφωνα με 
τις διατάξεις της παρ. 6 του άρθρου 11 του Ν. 1481/1984 , 
όπως αντικαταστόθηκε με το άρθρο 1 του Ν. 1590/1986. 

3. Οι Αοτυκτηνίατροι αξιωματικοί που υπηρετούν στη Διεύ¬ 
θυνση Αστυνομίας Θεσσαλονίκης όταν τοποθετούνται και 
εκτελούν υπηρεσία στα Αστυνομικά Τμήματα του παρόντος 
διατάγματος, υπάγονται διοικητικά στους διοικητές αυτών. Σε 
περίπτωση που είναι ανώτεροι κατά βαθμό των διοικητών των 
Αστυνομικών Τμημάτων υπάγονται απευθείας στην οικεία 
Διεύθυνση Αστυνομίας. 

Άρθρο 3 

Συντονισμός - Εποπτεία 

1. Τα Αστυνομικά Τμήματα που ιδρύονται ή μετονομάζονται 
με τις διατάξεις του παρόντος διατάγματος συντονίζονται, 
εποπτεύονται και ελέγχονται από το Διευθυντή της Διεύθυν¬ 
σης Αστυνομίας Θεσσαλονίκης με τη βοήθεια και των Υπο¬ 
διευθυντών του Επιτελείου αυτής, με την επιφύλαξη των δια¬ 
τάξεων της παραγράφου 4 του παρόντος άρθρου. Τα ανω¬ 
τέρω Αστυνομικά Τμήματα της Διεύθυνσης Αστυνομίας Θεσ¬ 
σαλονίκης κατανέμονται με διαταγή του Διευθυντή της σε το¬ 
μείς, έκαστος των οποίων περιλαμβάνει περισσότερα του 
ενός Αστυνομικό Τμήματα. Σε κάθε Υποδιευθυντή Διεύθυν- 

σος Αστυνομίας ανατίθεται με διαταγή του οικείοι» Διευθυντή 
ο έλεγχος, ο συντονισμός και π εποπτεΐα των Αστυνομικών 
Τμημάτων ενός ή περισσοτέρων τομέων. 

2. Οι Υποδιευθυντές της Διεύθυνσης Αστυνομίας συντάσ¬ 
σουν τις εκθέσεις ικανότητας των διοικητών των Αστυνομι¬ 
κών Τμημάτων του άρθρου 1 του παρόντος διατάγματος που 
ανήκουν στον τομέα τους, αφού προηγουμένως ζητήσουν 
έντυπα πληροφοριών από το Διευθυντή της Διεύθυνσης 
Ασφάλειας Θεσσαλονίκης για τα θέματα της ειδικής αποστο¬ 
λής της. Επίσης οι Ιδιοι γνωματεύουν επί των εκθέσεων που 
συντάσσουν οι Διοικητές των Αστυνομικών Τμημάτων. Σε πε¬ 
ρίπτωση σοβαρών υποθέσεων τάξης αναλαμβάνουν προσω¬ 
πικά τη διεύθυνση των αστυνομικών ενεργειών, εφόσον κρί¬ 
νουν τούτο αναγκαίο ή διαταχθούν σχετικά, και είναι υπεύθυ¬ 
νοι για την αποτελεσματική διεξαγωγή αυτών. 

3. Ο Διευθυντής της Διεύθυνσης Αστυνομίας Θεσσαλονί¬ 
κης γνωματεύει επί των εκθέσεων ικανότητας που συντάσ¬ 
σουν οι Υποδιευθυντές αυτού. 

4.0 Διευθυντής της Διεύθυνσης Ασφαλείας Θεσσαλονίκης 
με τη βοήθεια και των Υποδιευθυντών αυτής ελέγχει, επο¬ 
πτεύει και συντονίζει τη δράση των Αστυνομικών Τμημάτων 
του παρόντος για τα θέματα της καθ' ύλην αρμοδιότητάς του. 

Η διάταξη του τελευταίου εδαφίου της παραγράφου 2 του πα¬ 
ρόντος άρθρου εφαρμόζεται ανάλογα και για τους Υποδιευ¬ 
θυντές της Διεύθυνσης Ασφαλείας Θεσσαλονίκης, όσον 
αφορά τις υποθέσεις αρμοδιότητάς τους. 

Άρθρο 4 

Κατάργηση Υπηρεσιών - Τελικές διατάξεις 

1. Απά την έναρξη ισχύος του παρόντος διατάγματος κα- 
ταργούνται οι ακόλουθες υπηρεσίες της Γενικής Αστυνομίας 
Διεύθυνσης Θεσσαλονίκης. 

α. Οι Β και Γ Υποδιευθύνσεις Αστυνομίας Θεσσαλονί¬ 
κης. 

β. Τα Γ, Δ, Ε, ΣΤ, Η, θ, ΙΔ και Iθ Αστυνομικά Τμήματα Θεσ¬ 
σαλονίκης. 

γ. Τα Γ, Δ, Ε και θ Τμήματα Ασφαλείας Θεσσαλονίκης, 
δ. Το Α Τμήμα Τουριστικής Αστυνομίας Θεσσαλονίκης. 

2. Με την επιφύλαξη των διατάξεων του παρόντος διατάγ¬ 
ματος τα διατηρούμενα Αστυνομικά Τμήματα της Γενικής 
Αστυνομικής Διεύθυνσης Θεσσαλονίκης εξακολουθούν να 
λειτουργούν σύμφωνα με τις σχετικές διατάξεις του Π.Δ. 
161/1988 (Α 74), τα οποία συντονίζονται, εποπτεύονται και 
ελέγχονται ως ακολούθως: 

α. Από την Α' Υποδιεύθυνση Αστυνομίας Θεσσαλονίκης τα 
Α, ΙΑ, ΙΒ και ΙΗ Αστυνομικά Τμήματα Θεσσαλονίκης και τα 
Αστυνομικά Τμήματα Νέων Επιβατών και Επανομής. 

β. Από τη Δ' Υποδιεύθυνση Αστυνομίας Θεσσαλονίκης τα I 
και ΙΖ Αστυνομικά Τμήματα Θεσσαλονίκης και τα Αστυνομικά 
Τμήματα Λαγκαδά, Ζοχού, Ασπροβάλτας και Ζαγκλιβερίου. 

γ. Απάτην Ε' Υποδιεύθυνση Αστυνομίας θεοσαλονίκης τα 
ΙΓ, ΙΕ και ΙΣΤ Αστυνομικά Τμήματα Θεσσαλονίκης και τα 
Αστυνομικά Τμήματα ΣΙνδου και Κουφαλίων. 

δ. Απά την Α Υποδιεύθυνση Ασφάλειας Θεσσαλονίκης χα I, 

ΙΣΤ και ΙΖ Τμήματα Ασφαλείας Θεσσαλονίκης, ίο Τμήμα 
Ασφαλείας ΣΙνδου και τα Αστυνομικά Τμήματα Κουφαλίων, 
Λαγκαδά και Σοχού. 

ε. Απά τη Β' Υποδιεύθυνση Ασφαλείας Θεσσαλονίκης τα Α 
και ΙΒ Τμήματα Ασφαλείας Θεσσαλονίκης και ία Αστυνομικά 
Τμήματα Επανομής, Νέων Επιβατών, Ζαγκλιβερίου και 
Ασπροβάλτας. 

3. Οι ανωτέρω Υποδιευθύνσεις Αστυνομίας και Ασφαλείας 
εξακολουθούν να λειτουργούν, σύμφωνα με τις αντίστοιχες 
διατάξεις των άρθρων 12 και 13 του Π.Δ. 161/1988, 

4. Το Β Τμήμα Τουριστικής Αστυνομίας Θεσσαλονίκης με¬ 
τονομάζεται σε Τμήμα Τουριστικής Αστυνομίας Θεσσαλονί¬ 
κης και υπάγεται διοικητικά στη Διεύθυνση Αστυνομίας Θεσ¬ 
σαλονίκης. 


Άρθρο 5 
Έναρξη ισχύος 

Η ισχύς το παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήοεως. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 16 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΓ 

0 ΥΠΟΥΡΓΟΣ ΔΗΜ. ΤΑΞΗΣ 

ΙΩΣΗΦ ΒΑΛΥΡΑΚΗΣ 

Στο Προεδρικό Διάταγμα 224/1995 «Οργανισμός Διοι¬ 
κητικών Υπηρεσιών Πανεπιστημίου Θεσσαλίας» που δη- 
μοσιεύθηκε στο ΦΕΚ 128/20.6.1995 (τ.Α ), γίνονται οι 
ακόλουθες διορθώσεις: 

1. Στο τέλος της παρ. 4 του άρθρου 15 προστίθεται η 
παραλειφθείσα (ζ) περίπτωση: 

«ζ) Κλάδος ΔΕ Επιστατών (Προσωρινός)» 

2. Στο άρθρο 17 παρ. 1: 

□) Στην περίπτωση (α) το λανθασμένο «Είκοσι τρεις (23) 
θέσεις (4 είναι προσωρινές)» διορθώνεται το σωστό «Εί¬ 
κοσι δύο (22) θέσεις (3 είναι προσωρινές)». 

β) Στην περίπτωση (β) το λανθασμένο «(2 είναι προσω¬ 
ρινές)» διορθώνεται στο σωστό «(3 είναι προσωρινές)». 

γ) Στην περίπτωση (η) το λανθασμένο «Μία (1) θέση- διορθώ¬ 
νεται στο σωστό «Δύο (2) θέσεις (1 είναι προσωρινή)». 

δ) Στην περίπτωση (θ) το λανθασμένο «Δέκα επτά (17) 
θέσεις (3 είναι προσωρινές)» διορθώνεται στο σωστό 
«Δέκα έξι (16) θέσεις (2 είναι προσωρινές)». 

ε) Στην περίπτωση (ιε) ίο λανθασμένο «Είκοσι δύο (22) 
θέσεις (2 είναι προσωρινές)» διορθώνεται στο σωστό «Εί¬ 
κοσι μία (21) θέσεις (1 είναι προσωρινή». 

στ) Στο τέλος της παρ. 1 προστίθεται η παραλειφθείσα 
(ιζ) περίπτωση -ιζ) Κλάδος ΔΕ Επιστατών: Μία (1) θέση 
προσωρινή, 

3. Στην περίπτωση (β) της παρ. 1 του άρθρου 19 το λαν¬ 
θασμένο «Εξι (6) θέσεις» διορθώνεται στο σωστό «Έξι (6) 
θέσεις (1 είναι προσωρινή)». 

(Από το Υπ. Εθν. Παιδείας και θρησκευμάτων) 


Στο Π.Δ. 378/1995 «Αναδιάρθρωση Διεύθυνσης Ασφά¬ 
λειας Αττικής και άλλες διατάξεις», που δημοσιεύθηκε 
στο ΦΕΚ 210/10.10.95 (τ.Α') γίνονται οι εξής διορθώσεις 
σφαλμάτων: 

1. Στην παράγραφο 1 του προοιμίου, στον τρίτο στίχο 
από το εσφαλμένο «όπως αυτό» οτο ορθά «όπως το άρθρο 
αυτό». 

2. Στο 0ρθρο 2 παράγραφος 3, στο δεύτερο στίχο από 
το εσφαλμένο «εδαφ. εζ» στο ορθό «εδάφ. ε'». 

3. Στο άρθρο 9 παράγραφος 2: 

α) Στον τρίτο στίχο από το εσφαλμένο «(τρομοκρατι¬ 
κών» στο ορθό «(τρομοκρατικών ενεργειών)», 
β) Στον πέμπτο στίχο από το εσφαλμένο «διορθώνεται» 
στο ορθό «διαρθρώνεται». 

γ) Στη περίπτωση β από το εσφαλμένο «β. Τμήμα 3ο» 
στο ορθό «β. Τμήμα 2ο». 

4. Στο ορθό 9 παράγραφος 5 στο δεύτερο στίχο από το 
εσφαλμένο «στρέφομε τη χρήση βίας» στο ορθά «στρέφο¬ 
νται με τη χρήση βίας». 

5. Στο άρθρο 9 παράγραφος 6 περίπτωση γ από το 
εσφαλμένο «των σχεδίων της Διεύθυνσης» ατο ορθό «των 
σχεδίων ενεργειών της Διεύθυνσης». 

(Από το Υπουργείο Δημ. Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




